proxectonos/corpus_dominio_legal_administrativo_tmp huggingface dataset:
RESOLUCIÓN do 30 de novembro de 2001, da Dirección Xeral de Xustiza, pola que se emprazan os interesados no recurso contencioso-administrativo número 02/0004962/2001, interposto polo procurador Rafael Pérez Lizarriturri en nome e representación do Consejo General de los Colegios Oficiales de Ingenieros Industriales.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/2001

Recibido oficio da Sala do Contencioso-Administrativo do Tribunal Superior de Xustiza de Galicia (sección segunda), polo que se reclama o expediente administrativo relativo ó recurso contencioso-administrativo número 02/0004962/2001, interposto polo procurador Rafael Pérez Lizarriturri en nome e representación do Consejo General de los Colegios Oficiales de Ingenieros Industriales, contra o Decreto 195/2001, do 26 de xullo, polo que se aproban os estatutos do Colexio Oficial de Químicos de Galicia.
A Dirección Xeral de Xustiza, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte ante a Sala do Contencioso-Administrativo do Tribunal Superior de Xustiza de Galicia (sección segunda) no prazo de nove días.
Santiago de Compostela, 30 de novembro de 2001.
Reyes Carabel Pedreira
Directora xeral de Xustiza
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
RESOLUCIÓN do 26 de decembro de 2001, da Dirección Xeral de Producción e Sanidade Agropecuaria, pola que se modifica a do 30 de xullo de 2001 e se dictan novas normas de validez das acreditacións sanitarias da campaña de saneamento gandeiro.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 31/12/2001

Os episodios de alertas sanitarias acontecidas no seo da Unión Europea ó longo do ano 2001, así como a aprobación de diversa normativa dictada como consecuencia dos riscos de enfermidade nos animais e outros factores colaterais, comportaron certas modificacións no calendario previsto para a revisión sanitaria das explotacións dentro do marco dos programas de erradicación de determinadas doenzas animais así como na consecución das conseguintes acreditacións sanitarias.
Co obxecto de determina-lo período de vixencia dos ditos documentos sanitarios, por Resolución do 30 de xullo de 2001, a Dirección Xeral de Producción Agropecuaria dictou normas de validez das acreditacións sanitarias da campaña de saneamento gandeiro, desenvolvendo o contido do artigo 9 da Orde do 4 de abril de 1997, pola que se dictan normas para o desenvolvemento das campañas de saneamento gandeiro das especies bovina, ovina e caprina, en uso das facultades conferidas nela ó director xeral de Producción Agropecuaria na súa disposición derradeira.
Tendo en conta que nalgún caso a revisión sanitaria das explotacións non tivo lugar polos motivos descritos, cómpre clarifica-lo período de vixencia dos documentos sanitarios das explotacións que se atopen nas referidas circunstancias, modificando, en consecuencia, o contido da referida Resolución do 30 de xullo de 2001, e dictando novas normas de validez das acreditacións sanitarias da campaña de saneamento gandeiro.
En uso das facultades conferidas na disposición derradeira da Orde do 4 de abril de 1997 e en virtude do establecido no Decreto 310/2001, do 17 de decembro, polo que se fixa a estructura orgánica dos departamentos da Xunta de Galicia,
RESOLVO:
Primeiro.-As acreditacións sanitarias ás que se refire o artigo 9 da Orde do 4 de abril de 1997
serán comunicadas ós titulares ou posuidores dos animais, unha vez coñecidos os resultados das probas da campaña de saneamento gandeiro en curso.
Segundo.-Mentres non se inicien as probas da campaña de saneamento gandeiro (tuberculose bovina; brucelose bovina, ovina e caprina; leucose enzoótica bovina e peripneumonía contaxiosa bovina) nunha explotación, conservarán a súa validez os documentos de acreditación sanitaria da campaña anterior, que producirán plenos efectos en todo tipo de movementos pecuarios, ata que lles sexa comunicado un novo documento.
Disposición derradeira
Esta resolución será de aplicación a partir do mesmo día da súa publicación no Diario Oficial de Galicia.
Santiago de Compostela, 26 de decembro de 2001.
Miguel Fernández Rodríguez
Director xeral de Producción e Sanidade
Agropecuaria
CONSELLERÍA DE CULTURA, COMUNICACIÓN SOCIAL
E TURISMO
ORDE do 20 de novembro de 2001 pola que se establece o Rexistro da Propiedade Intelectual de Galicia, con sede en Santiago de Compostela, no Centro Superior Bibliográfico de Galicia, como Rexistro Territorial integrado no Rexistro Xeral da Propiedade Intelectual.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/12/2001

Como consecuencia da Lei 20/1992, do 7 de xullo, de modificación da Lei 22/1987, do 11 de novembro, levouse a cabo un importante cambio no sistema rexistral mediante unha desconcentración funcional na que as comunidades autónomas deben determina-la estructura e funcionamento do Rexistro Xeral da Propiedade Intelectual nos seus territorios.
O Real decreto lexislativo 1/1996, do 12 de abril, polo que se aproba o texto refundido da Lei de propiedade intelectual, sinala no seu artigo 144 que o Rexistro da Propiedade Intelectual terá carácter único en todo o territorio nacional. O Regulamento do rexistro xeral da propiedade intelectual, aprobado polo Real decreto 733/1993, do 14 de maio, regula unha organización descentralizada deste rexistro, do que deben formar parte os rexistros territoriais establecidos e xestionados polas comunidades autónomas.
O Real decreto 1825/1998, do 28 de agosto, traspasa as funcións en materia de execución da lexislación sobre a propiedade intelectual da Administración do Estado á Comunidade Autónoma de Galicia.
O Decreto 60/1999, do 11 de marzo, de asunción das funcións e servicios transferidos á Comunidade Autónoma de Galicia polo Real decreto 1825/1998, asume as funcións e os medios traspasados en materia de execución da lexislación sobre propiedade intelectual, e asigna á Consellería de Cultura, Comunicación Social e Turismo as funcións e servicios asumidos. Faculta o conselleiro de Cultura, Comunicación Social e Turismo para dicta-las disposicións que sexan necesarias para o desenvolvemento e execución do decreto e para adopta-las medidas precisas para a efectividade e executividade das funcións traspasadas.
En virtude do cal,
DISPOÑO:
Artigo 1º.
Establécese o Rexistro da Propiedade Intelectual de Galicia, con sede en Santiago de Compostela, no Centro Superior Bibliográfico de Galicia, como Rexistro Territorial integrado no Rexistro Xeral da Propiedade Intelectual.
Artigo 2º.
O Rexistro Territorial da Propiedade Intelectual de Galicia disporá de oficinas de presentación de solicitudes e información na Coruña, Lugo, Ourense, Pontevedra, Vigo, Ferrol e Santiago de Compostela.
Artigo 3º.
O Rexistro Territorial da Propiedade Intelectual de Galicia iniciará o seu funcionamento o día 1 de xaneiro de 2002.
Santiago de Compostela, 20 de novembro de 2001.
Jesús Pérez Varela
Conselleiro de Cultura, Comunicación Social e Turismo
CORRECCIÓN de erros.-Orde do 29 de novembro de 2001 pola que se determinan as festas locais nas que se autoriza a apertura de establecementos comerciais durante o ano 2002.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/12/2001

Advertido erro na citada orde publicada no DOG nº 238, do 11 de decembro de 2001, faise a oportuna corrección.
Na páxina 15.637 no seu punto primeiro ademais dos concellos que se relacionan debe figurar:
-Concello do Barco de Valdeorras (Ourense): 13 de setembro.
-Concello de Arzúa (A Coruña): 1 de abril.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Resolución conxunta do 19 de novembro de 2001, da Consellería da Presidencia e Administración Pública e da Consellería de Agricultura, Gandería e Política Agroalimentaria, pola que se adxudican as axudas correspondentes ó Programa de Investigación Agraria do Plan Galego de Investigación e Desenvolvemento Tecnolóxico, convocadas nos anexos I e II da Orde do 6 de xullo de 2001 (Diario Oficial de Galicia do 1 de agosto).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/12/2001

Advertidos erros na citada resolución, publicada no DOG nº 229, do 27 de novembro de 2001, cómpre face-las oportunas correccións:
Na páxina 15.127, onde di: «ANEXO I», debe dicir: «ANEXO II».
Na páxina 15.127, na segunda táboa, entre a fila: «Xenética Fontao, S.A.» e a fila: «Inorde», debe incluírse outra fila: «Aplicación orzamentaria 04.07.432A.781.0».
CORRECCIÓN de erros.-Resolución do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/12/2001

Advertido erro na citada resolución publicada no Diario Oficial de Galicia nº 240, do xoves 13 de decembro de 2001, cómpre face-la oportuna corrección:
Na páxina 15.848, na columna forma provisión do posto FA.C06.00.002.15770.016 Servicio de Formación e Xestión, onde di: «C», debe dicir: «LD».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 11 de decembro de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado número 278/2001, interposto por Mª Lourdes Allegue Caaveiro, Juana Mª Pena Fontenla, Juan Carlos Currás López, Mª Olga Vilasánchez Seoane e Yolanda Couce Rodríguez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/12/2001

A Dirección Xeral da Función Pública recibiu do Xulgado Contencioso-Administrativo número un de Santiago de Compostela providencia pola que se admite a trámite a demanda correspondente ó recurso contencioso-administrativo procedemento abreviado nº 278/2001, interposto por Mª Lourdes Allegue Caaveiro, Juana Mª Pena Fontenla, Juan Carlos Currás López, Mª Olga Vilasánchez Seoane e Yolanda Couce Rodríguez, contra as resolucións da Consellería da Presidencia e Administración Pública polas que se
desestiman os recursos de alzada respectivamente interpostos polos recorrentes en relación coa xestión das listas para a cobertura, con carácter temporal, de postos de traballo correspondentes ás categorías 1 (camareiro/a-limpador/a e outros) e 11 (limpador/a e outros) do grupo V e á categoría 4 (auxiliar coidador/a e outros) do grupo IV.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un de Santiago de Compostela no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 11 de decembro de 2001.
Joaquín López-Rúa Soler
Director xeral da Función Pública
RESOLUCIÓN do 13 de decembro de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 0326/00-4 interposto por Ana Díaz Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/2001

A Dirección Xeral de Persoal da Consellería de Educación e Ordenación Universitaria remitiulle ó Xulgado do Contencioso-Administrativo número un da Coruña o expediente administrativo correspondente ó recurso contencioso-administrativo número 0326/00-4, interposto por Ana Díaz Rodríguez contra resolución desta consellería sobre adxudicación de posto de traballo de educación musical no CEIP Joaquina Gallego Jorreto da Merca (Ourense).
En cumprimento do requirimento do xulgado que se indica, esta secretaría xeral, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a notificación para un xeral coñecemento de tódalas persoas interesadas no procedemento referido e se emprazan para que poidan comparecer como parte ante o Xulgado do Contencioso-Administrativo número un, residenciado na cidade da Coruña, no prazo de nove días.
Santiago de Compostela, 13 de decembro de 2001.
Máximo García Serrano
Secretario xeral da Consellería de Educación
e Ordenación Universitaria
RESOLUCIÓN do 21 de novembro de 2001, da Secretaría Xeral para o Deporte, pola que se emprazan as partes interesadas no recurso contencioso-administrativo número 01/0001286/2001, interposto por Alfredo de la Fuente Mayán.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/12/2001

Con data do 16 de novembro de 2001, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001286/2001 interposto por Alfredo de la Fuente Mayán contra a resolución do Comité Galego de Xustiza Deportiva do 2 de marzo de 2001 confirmada por Resolución do 27 de xullo de 2001 sobre sanción de suspensión de seis meses dos seus dereitos de asociado e privación de licencia federativa da Federación Galega de Xadrez.
En consecuencia esta Secretaría Xeral para o Deporte acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento y son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 21 de novembro de 2001.
Eduardo Lamas Sánchez
Secretario xeral para o Deporte
ORDE do 16 de maio de 2001 pola que se autoriza o inicio de actividades do centro de menores de atención específica Montefiz (Ourense).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 26/05/2001

En virtude do disposto no artigo 29 da Lei 4/1993, do 14 de abril, de servicios sociais e do artigo 6
do Decreto 243/1995, do 28 de xullo, polo que se regula o réxime de autorización e acreditación de centros de servicios sociais, os centros de servicios sociais propios da Comunidade Autónoma crearanse mediante decreto, precisándose orde da consellería competente para o inicio das súas actividades.
Mediante Decreto 86/2001, do 6 de abril, creouse o centro de menores de atención específica Montefiz (Ourense), procedendo concede-lo permiso de inicio das súas actividades.
Polo exposto e en uso das facultades que me son atribuídas polo Decreto 488/1997, do 26 de decembro, polo que se establece a estructura orgánica desta consellería e os decretos 117/1999, do 23 de abril, e 202/2000, do 21 de xullo, que modifican o Decreto 488/1997, e a disposición final do Decreto 86/2001, do 6 de abril,
DISPOÑO:
Artigo único.-Autorízase o inicio de actividades do centro de menores de atención específica Montefiz (Ourense), sito no barrio de Montealegre, s/n, Ourense, coas condicións que figuran no anexo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de maio de 2001.
Manuela López Besteiro
Conselleira de Familia e Promoción do Emprego,
Muller e Xuventude
ANEXO
Provincia: Ourense.
Localidade: Ourense.
Enderezo: Barrio de Montealegre, s/n.
Tipoloxía: centro de menores, carácter residencial, de atención específica.
DECRETO 117/2001, do 25 de maio, polo que se nomea secretario xeral da Consellería de Pesca, Marisqueo e Acuicultura a Miguel Ángel López Sieiro.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 29/05/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día vintecinco de maio de dous mil un,
Nomeo a Miguel Ángel López Sieiro secretario xeral da Consellería de Pesca, Marisqueo e Acuicultura.
Santiago de Compostela, vintecinco de maio de dous mil un.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
CORRECCIÓN de erros.-Orde do 30 de abril de 2001 pola que se modifica a do 5 de decembro de 2000, pola que se regulan as axudas económicas para a atención de persoas maiores dependentes a través do cheque asistencial e a inclusión no programa das entidades prestadoras de servicios sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 28/05/2001

Advertido erro na citada orde, publicada no Diario Oficial de Galicia nº 92, do 14 de maio de 2001, cómpre face-la seguinte corrección:
Na páxina 6.399, no artigo único, no punto 2º, parágrafo primeiro, onde di: «... polo tanto, a contía mínima mensual subvencionable será a diferencia...».
Deberá dicir: «... polo tanto, a contía máxima mensual subvencionable será a diferencia...».
RESOLUCIÓN do 30 de marzo de 2001 pola que se lle dá publicidade ó acordo do Consello de Dirección do Instituto Galego de Promoción Económica, que aproba a modificación das bases de xestión económico-financeira deste instituto.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/05/2001

Mediante acordo do 30 de marzo de 2000, o Consello de Dirección do Igape aprobou as súas bases para a xestión económico-financeira do instituto, co obxecto de regula-la totalidade das actividades que, con contido económico-financeiro, desenvolven os órganos de xestión do instituto, feitas públicas mediante Resolución do 11 de abril de 2000 (DOG nº 81, do 27 de abril).
Na súa virtude, e de conformidade coas facultades que teño conferidas
RESOLVO:
Único.-Publica-la modificación das bases para a xestión económico-financeira do Instituto Galego de Promoción Económica, Igape, acordada polo consello de dirección do instituto na súa reunión con data do 29 de marzo de 2001, as cales figuran como anexo a esta resolución.
Santiago de Compostela, 30 de marzo de 2001.
Margarita Rodríguez Rama
Directora xeral do Instituto Galego
de Promoción Económica
ANEXO
Modificación das bases de xestión
económico-financeira do Igape aprobadas
mediante acordo do 30 de marzo de 2000
-Modifícase a base 4ª, epígrafe III), punto b), parágrafo 2.5), que queda redactada do seguinte xeito:
«2.5) No secretario xeral:
-A contratación de bens e servicios e, en xeral, a aprobación de calquera gasto, agás os referentes a actividades de formación, que non superen as 500.000 pesetas».
-Modifícase a base 4ª, epígrafe IV), punto a), parágrafo derradeiro, que queda redactada do seguinte xeito:
«Os documentos contables correspondentes a estas fases serán autorizados, por proposta da secretaría xeral, pola dirección xeral do instituto, sempre que a súa contía exceda de 500.000 pesetas.
Ata o dito importe límite total, corresponderá a autorización á Secretaría Xeral, por proposta da Subdirección de Xestión Económico-Financeira. A atribución conferida, neste eido, á secretaría xeral, comporta a competencia material de recoñecemento e liquidación de dereitos e demais consubstanciais ó proceso de xestión financeira».
-Modifícase a base 4ª, epígrafe V), punto a), engadindo un segundo parágrafo, do seguinte teor:
«Na totalidade dos supostos de ordenación de pagamentos, tanto orzamentarios como extraorza
mentarios, que corresponda ordenar ó secretario xeral, sexa de ordinario como nos casos de substitución do director xeral, formulará a proposta contida no correspondente documento contable o subdirector de Xestión Económico-Financeira. Nos pagamentos ordenados polo director xeral, subscribirá a referida proposta o titular da secretaría xeral».
RESOLUCIÓN do 24 de abril de 2001, da Dirección Xeral de Centros e Inspección Educativa, pola que se lle autoriza ó centro privado Nebrija da Coruña a transformación de unidades de formación profesional de segundo grao en ciclos formativos de grao medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/05/2001

Examinada a solicitude formulada polo titular do centro privado Nebrija, da Coruña, que solicita a transformación dunha unidade de formación profesional de segundo grao da rama administrativa e comercial nun ciclo formativo de grao medio de comercio; e a transformación dunha unidade de formación profesional de segundo grao da rama sanitaria nun ciclo formativo de grao medio de farmacia.
Vistos o Real decreto 1004/1991, do 14 de xuño, (BOE do 26 de xuño), Real decreto 1487/1994, do 1 de xullo (BOE do 28 de xuño), Real decreto 777/1998, do 30 de abril (BOE do 8 de maio), Orde do 7 de xaneiro de 1997 (DOG do 21 de xaneiro),
pola que se regula a adecuación das autorizacións dos centros privados de formación profesional de primeiro grao autorizados ou con clasificación definitiva e mailas dos centros de formación profesional de segundo grao homologados para implanta-los ciclos formativos de grao medio.
Considerando que a mencionada solicitude se axusta á lexislación vixente.
Esta dirección xeral, en virtude do establecido na disposición final primeira da referida Orde do 7 de xaneiro de 1997,
RESOLVE:
Autoriza-la transformación dunha unidade de FP2 da rama administrativa e comercial nun ciclo formativo de grao medio de comercio e a transformación dunha unidade de FP2 da rama sanitaria nun ciclo formativo de grao medio de farmacia, segundo os datos que se relacionan no anexo.
Contra esta resolución poderá interpoñer recurso de alzada perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 24 de abril de 2001.
Severino Somoza Gómez
Director xeral de Centros e Inspección Educativa
ANEXO
Provincia: A Coruña
Localidade: A Coruña.
Centro: Nebrija.
Código do centro: 15004356.-1 unidade de FP2 da rama: administrativa e comercial.
Transfórmase en:-1 ciclo formativo de grao medio de comercio da familia profesional de comercio e mercadotecnia.-1 unidade de FP2 da rama: sanitaria.
Transfórmase en:-1 ciclo formativo de grao medio de farmacia da familia profesional de sanidade.
Composición resultante:-2 ciclos formativos de grao medio de xestión administrativa (2 unidades, 30 alumnos/unidade).-2 ciclos formativos de grao medio de comercio (2 unidades, 30 alumnos/unidade).-2 ciclos formativos de grao medio de coidados auxiliares de enfermería (2 unidades, 30 alumnos/unidade).-2 ciclos formativos de grao medio de farmacia (2 unidades, 30 alumnos/unidade).-1 unidade de FP2 da rama: administrativa e comercial (réxime ensinanzas especializadas).-1 unidade de FP2 da rama: sanitaria (réxime xeral).
RESOLUCIÓN do 26 de abril de 2001, da Dirección Xeral de Centros e Inspección Educativa, pola que se lle autoriza á Escola Familiar Agraria Piñeiral de Arzúa (A Coruña) a transformación dunha unidade de formación profesional de segundo grao nun ciclo formativo de grao medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/05/2001

Examinada a solicitude formulada polo titular da Escola Familiar Agraria de Arzúa (A Coruña), que solicita a transformación dunha unidade de formación profesional de segundo grao da rama agraria, nun ciclo formativo de grao medio de panificación e repostería.
Vistos o Real decreto 1004/1991, do 14 de xuño, (BOE do 26 de xuño), Real decreto 1487/1994, do 1 de xullo (BOE do 28 de xullo), Real decreto 777/1998, do 30 de abril (BOE do 8 de maio), Orde do 7 de xaneiro de 1997 (DOG do 21 de xaneiro), pola que se regula a adecuación das autorizacións dos centros privados de formación profesional de primeiro grao autorizados ou con clasificación definitiva e mailas dos centros de formación profesional de segundo grao homologados para implanta-los ciclos formativos de grao medio.
Considerando que a mencionada solicitude se axusta á lexislación vixente.
Esta dirección xeral, en virtude do establecido na disposición final primeira da referida Orde do 7 de xaneiro de 1997,
RESOLVE:
Autoriza-la transformación dunha unidade de FP2 da rama agraria nun ciclo formativo de grao medio de panificación e repostería, segundo os datos que se relacionan no anexo.
Contra esta resolución poderá interpoñer recurso de alzada perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 26 de abril de 2001.
Severino Somoza Gómez
Director xeral de Centros e Inspección Educativa
ANEXO
Provincia: A Coruña.
Localidade: Arzúa
Centro: Escola Familiar Agraria Piñeiral.
Código do centro: 15020313.-1 unidade de FP2 da rama: agraria.
Transfórmase en: -1 ciclo formativo de grao medio de panificación e repostería da familia profesional de industrias alimentarias.
Composición resultante:
a) Centro de educación secundaria: -4 unidades de educación secundaria obrigatoria.
b) Centro de formación profesional específica:-1 ciclo formativo de grao medio de comercio (1 unidade para 20 postos escolares).-1 ciclo formativo de grao medio de panificación e repostería (1 unidade para 20 postos escolares).
-1 ciclo formativo de grao superior de xestión comercial e mercadotecnia (1 unidade para 20 postos escolares).-1 unidade de FP2 da rama agraria; especialidade de administración e xestión de empresas agrarias.
RESOLUCIÓN do 25 de maio de 2001, da Secretaría Xeral da Consellería da Presidencia e Administración Pública, pola que se notifica a Montserrat Conde Bueno a do 20 de abril de 2001 pola que se acorda incoarlle expediente disciplinario.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/05/2001

Por resolución desta secretaría xeral do 20 de abril de 2001, acordouse incoar expediente disciplinario a Montserrat Conde Bueno, pola presunta comisión dunha falta de carácter moi grave.
Intentada sen éxito a notificación á interesada mediante o correspondiente envío postal certificado ó domicilio que consta no seu expediente persoal, e devolta a comunicación polo servicio de correos na que consta o aviso á interesada, así como os infructuosos intentos de comunicación por medios telefónicos, e encontrándose a interesada en paradoiro descoñecido, cómpre, de conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, efectua-la notificación mediante a publicación da presente resolución, a fin de convocar á interesada para o día 11 de xuño de 2001 ás 10 horas ante ó subdirector xeral de Contratación da Consellería da Presidencia e Administración Pública, instructor do expediente, co obxecto de que se poida personarse no mesmo e ter coñecemento dos feitos que se lle imputan.
Santiago de Compostela, 25 de maio de 2001.
P.D.(Orde 22-2-1999)
Pablo Figueroa Dorrego
Secretario xeral da Consellería da Presidencia
e Administración Pública
CORRECCIÓN de erros.-Orde do 2 de maio de 2001 pola que se efectúa convocatoria pública de axudas ós estudiantes universitarios que cursen os seus estudios nalgunha universidade do sistema universitario de Galicia, así como para aqueles estudiantes universitarios que, tendo a súa residencia na Comunidade Autónoma de Galicia, cursen os seus estudios nalgunha universidade de fóra do sistema universitario de Galicia, interesados en solicita-los créditos bancarios para financiamento dos seus estudios universitarios de 1º ciclo e 1º e 2º ciclo e prorroga-los concedidos na convocatoria anterior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/05/2001

Advertido erro na devandita orde, publicada no DOG nº 96, do luns, 21 de maio de 2001, cómpre face-la seguinte corrección:
-Na páxina 6.717, no artigo 2º, onde di: «... cunha contía máxima de 24.800.000 pesetas (149,05 euros)...»; debe dicir: «... cunha contía máxima de 24.800.000 pesetas (149.000,05 euros)...».
RESOLUCIÓN do 21 de maio de 2001 pola que se ordena a publicación do acordo do Consello da Xunta de Galicia do 18 de maio de 2001, polo que se modifica a relación de postos de traballo da Escola Galega de Administración Pública (EGAP) e da Secretaría Xeral para o Deporte da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/05/2001

A necesidade de adecua-lo cadro de persoal da Escola Galega de Administración Pública (EGAP) ás súas necesidades de funcionamento, así como a emenda dun erro na relación de postos de traballo da Secretaría Xeral para o Deporte publicada no DOG nº 65, do 2 de abril de 2001, fai necesario modifica-las relacións de postos de traballo delas.
En consecuencia, por proposta da Consellería da Presidencia e Administración Pública, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día dezaoito de maio de dous mil un,
ACORDO:
Primeiro.-Modifica-la vixente relación de postos de traballo da Escola Galega de Administración Pú-
blica (EGAP) e da Secretaría Xeral para o Deporte da Consellería da Presidencia e Administración Pública, nos termos que se sinalan nos anexos a este acordo.
Segundo.-Ordena-la publicación das ditas modificacións no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
PR.A01.00.000.15770.001
Secretario/a do director
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro)
Posto de confianza.
PR.A01.00.000.15770.054
Xefe sección habilitación
Posto de especial responsabilidade polo manexo de fondos públicos.
Cuarto.-Deixar sen efecto a relación de postos de traballo da Escola Galega de Administración Pública publicada no DOG nº 227, do 27 de novembro de 1995, modificada nos DOG nº 2, do 4 de xaneiro de 2000, e nº121, do 22 de xuño.
Quinto.-Deixar sen efecto, segundo se especifica no anexo II deste acordo, a modificación da relación de postos de traballo da Secretaría Xeral para o Deporte publicada no Diario Oficial de Galicia nº 65, do 2 de abril de 2001.
Visto o acordo adoptado polo Consello da Xunta de Galicia na súa reunión do dezaoito de maio de dous mil un, relativo á modificación da relación de postos de traballo da Escola Galega de Administración
Pública (EGAP) e da Secretaría Xeral para o Deporte da Consellería da Presidencia e Administración Pública, coa finalidade de cumpli-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de maio de 2001.
Jaime Pita Varela
Conselleiro da Presidencia e Administración Pública
RESOLUCIÓN do 21 de maio de 2001 pola que se ordena a publicación do acordo do Consello da Xunta de Galicia do 18 de maio de 2001, polo que se modifica a relación de postos de traballo do organismo autónomo Augas de Galicia da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/05/2001

A necesidade de adecua-lo cadro de persoal do organismo autónomo Augas de Galicia ás súas necesidades de funcionamento, fai necesario modifica-la relación de postos de traballo do devandito organismo.
En consecuencia, por proposta da Consellería de Política Territorial, Obras Públicas e Vivenda, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día dezaoito de maio de dous mil un,
ACORDO:
Primeiro.-Modifica-la vixente relación de postos de traballo do organismo autónomo Augas de Galicia da Consellería de Política Territorial, Obras Públicas e Vivenda, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
OT.B01.00.000.15770.003
Secretario/a do presidente
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro)
Posto de confianza.
OT.B01.00.002.15770.039
Sección de habilitación
Posto de especial responsabilidade polo manexo de fondos públicos.
Cuarto.-Deixar sen efecto a relación de postos de traballo do organismo autónomo Augas de Galicia publicada no DOG nº 122, do 23 de xuño de 2000.
Visto o acordo adoptado polo Consello da Xunta de Galicia na súa reunión do dezaoito de maio de dous mil un, relativo á modificación da relación de postos de traballo de Augas de Galicia da Consellería de Política Territorial, Obras Públicas e Vivenda, coa finalidade de cumpli-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de maio de 2001.
Jaime Pita Varela
Conselleiro da Presidencia e Administración Pública
CORRECCIÓN de erros.-Decreto 108/2001, do 3 de maio, sobre a producción integrada e a súa indicación nos productos agrarios.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 30/05/2001

Advertidos erros no devandito decreto, publicado no DOG nº 96, do luns 21 de maio de 2001, cómpre face-las oportunas correccións:
Na páxina 6.714, onde di: «Esta disposición foi sometida ...», debe dicir: «Os regulamentos técnicos de aplicación da presente disposición serán sometidos ...».
Na páxina 6.716, artigo 8.4, onde di: «..., aínda que vaian xunto con expresións como tipo ou outras semellantes.», debe dicir: «..., aínda que vaian xunto con expresións como «tipo» ou outras semellantes.».
ORDE do 16 de marzo de 2001 pola que se modifica o nomeamento de membros do Consello Galego de Cooperativas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 20/03/2001

Por Orde do 26 de febreiro de 2001(DOG nº 51, do 13 de marzo), nomeáronse membros do Consello Galego de Cooperativas segundo o procedemento establecido no Decreto 25/2001, do 18 de xaneiro, regulador da organización e funcionamento deste órgano.
Por iniciativa da Federación Galega de Municipios e Provincias e de acordo co previsto no citado decreto, cómpre a substitución do titular nomeado como representante desta no consello. Como consecuencia desta substitución, cómpre así mesmo a substitución do representante da entidade Unión de Cooperativas Asociación Gallega de Cooperativas Agrarias, nomeado como suplente segundo.
Por todo o exposto, de acordo coas propostas realizadas e facendo uso da autorización prevista da disposición derradeira primeira do referido decreto
DISPOÑO:
Artigo único.
Primeiro.-Por proposta da Federación Galega de Municipios e Provincias e na súa representación, noméase membro titular do Consello Galego de Cooperativas a Manuel García Montero, en substitución de Enrique Fernández González.
Segundo.-En representación das cooperativas e por proposta da Unión de Cooperativas Asociación Gallega de Cooperativas Agrarias, noméase como suplente segundo a Javier Pousa Veloso, en substitución de Manuel García Montero.
Santiago de Compostela, 16 de marzo de 2001.
Antonio Pillado Montero
Conselleiro de Xustiza, Interior e Relacións Laborais
ORDE do 9 de maio de 2001 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 30/05/2001

O Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, prevé a acreditación dun comité ético de investigación clínica de referencia que terá como ámbito xeográfico e institucional de actuación a Comunidade Autónoma de Galicia.
En consecuencia, a Orde do 11 de xullo de 1996 crea o Comité Ético de Investigación Clínica de Galicia. No artigo 3º dispón que a composición do comité axustarase ó establecido no Decreto 32/1996, do 25 de xaneiro, e os seus membros nomearanse por orde da Consellería de Sanidade e Servicios Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O nomeamento como membro do Comité Ético de Investigación Clínica de Galicia, creado pola Orde do 11 de xullo de 1996, da persoa que se cita no anexo.
Santiago de Compostela, 9 de maio de 2001.
José María Hernández Cochón
Conselleiro de Sanidade e Servicios Sociais
ANEXO
Novo membro do Comité de Investigación Clínica de Galicia: Pilar Gayoso Diz, xefa da Unidade de Investigación de Ourense.
ORDE do 9 de maio de 2001 pola que se dispón o cesamento dun membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 30/05/2001

O Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, prevé a acreditación dun comité ético de investigación clínica de referencia que terá como ámbito xeográfico e institucional de actuación a Comunidade Autónoma de Galicia.
Por Orde do 11 de xullo de 1996 créase o Comité Ético de Investigación Clínica de Galicia. O seu artigo 3º dispón que a composición do comité se axustará ó establecido no Decreto 32/1996, do 25 de xaneiro, e os seus membros se nomearán por orde da Consellería de Sanidade e Servicios Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento como membro do Comité Ético de Investigación Clínica de Galicia, creado
pola Orde do 11 de xullo de 1996, da persoa que se cita no anexo.
Santiago de Compostela, 9 de maio de 2001.
José María Hernández Cochón
Conselleiro de Sanidade e Servicios Sociais
ANEXO
Cesa como membro do Comité de Investigación Clínica de Galicia: Carmen Otero Chavert.
RESOLUCIÓN do 16 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Josefa Pérez Gandoy.
SERVICIO GALEGO DE SAÚDE — III. OUTRAS DISPOSICIÓNS — 30/05/2001

No Xulgado do Contencioso-Administrativo número tres da Coruña tramítase o recurso nº 77/2001 (procedemento abreviado) interposto por Josefa Pérez Gandoy. A recorrente, telefonista con destino definitivo no Complexo Hospitalario Universitario de Santiago de Compostela, pretende a súa inclusión na lista de aspirantes para vinculacións temporais da área da Coruña (categoría de persoal de servicios xerais-promoción interna).
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 16 de maio de 2001.
Valeriano Martínez García
Director xeral da División de Recursos Humanos
RESOLUCIÓN do 22 de maio de 2001 pola que se lle dá publicidade á aprobación do Plan de Saneamento de Galicia 2000-2015 e se declaran as zonas sensibles no ámbito territorial das bacías hidrográficas de Galicia-costa.
AUGAS DE GALICIA — III. OUTRAS DISPOSICIÓNS — 30/05/2001

O artigo 7.3º do Real decreto lei 11/1995, do 28 de decembro, polo que se establecen as normas aplicables ó tratamento das augas residuais urbanas, prevé que a Administración do Estado declarará as zonas sensibles nas bacías hidrográficas que excedan do ámbito territorial dunha comunidade autónoma, e que as comunidades autónomas efectuarán a devandita declaración nos restantes casos, dándolle a oportuna publicidade no respectivo diario oficial.
Neste sentido, o Plan de Saneamento de Galicia, que foi aprobado inicialmente polo plenario da Xunta de Goberno do organismo autónomo Augas de Galicia o 29 de xuño de 2000, e definitivamente polo Consello da Xunta de Galicia o 9 de novembro de 2000,
determina as zonas sensibles no ámbito territorial de Galicia-Costa.
En consecuencia,
DISPOÑO:
Primeiro.-Dar publicidade á aprobación do Plan de Saneamento de Galicia 2000-2015 por parte do Consello da Xunta de Galicia na súa reunión do día 9 de novembro de 2000.
Segundo.-Declara-la ría de Pontevedra como zona sensible para os efectos do Real decreto lei 11/1995, polo que se establecen as normas aplicables ó tratamento das augas residuais urbanas.
Terceiro.-Declarar que o conxunto das augas continentais correspondentes ás bacías hidrográficas de Galicia-Costa se consideran zona normal para os efectos da devandita normativa.
Santiago de Compostela, 22 de maio de 2001.
Agustín Hernández Fernández de Rojas
Presidente do organismo autónomo
Augas de Galicia
RESOLUCIÓN do 10 de maio de 2001, da Dirección Xeral de Xustiza, pola que se dá publicidade ó acordo da comisión paritaria de acción social sobre os criterios de reparto do fondo de acción social para o ano 2001 do persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/05/2001

De conformidade co acordado pola comisión paritaria de acción social, dependente da mesa sectorial de negociación do persoal ó servicio da Administración de xustiza, en reunións celebradas os días 5 e 17 de abril de 2001 polos representantes da Administración autonómica e as organizacións sindicais presentes na negociación, sobre os criterios de reparto do fondo de acción social para o ano 2001 do referido persoal, e segundo o establecido nelas esta dirección xeral
ACORDA:
Primeiro.-Facer público o programa de acción social de 2001 e darlle a máxima difusión entre os órganos xudiciais, quedando exposto nos taboleiros de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia na Coruña.
Segundo.-O prazo de presentación de instancias será o abranguido entre o día 1 de xuño e o 31 de xullo, ámbolos dous incluídos.
Santiago de Compostela, 10 de maio de 2001.
Mª Reyes Carabel Pedreira
Directora xeral de Xustiza
RESOLUCIÓN do 16 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Ana Sánchez Díaz.
SERVICIO GALEGO DE SAÚDE — III. OUTRAS DISPOSICIÓNS — 30/05/2001

No Xulgado do Contencioso-Administrativo de Lugo tramítase o recurso nº 159/2001-P (procedemento abreviado) interposto por Ana Sánchez Díaz na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de traballador social, pretende a valoración na fase de concurso dos servicios prestados como asistente social na Delegación Provincial de Lugo da Consellería de Sanidade entre os anos 1990 e 1994, coa súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 16 de maio de 2001.
Valeriano Martínez García
Director xeral da División de Recursos Humanos
RESOLUCIÓN do 16 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Consuelo Amalia Fernández Marcuello.
SERVICIO GALEGO DE SAÚDE — III. OUTRAS DISPOSICIÓNS — 30/05/2001

No Xulgado do Contencioso-Administrativo número un de Ourense tramítase o recurso nº 120/2001 (procedemento abreviado) interposto por Consuelo Amalia Fernández Marcuello na súa condición de aspirante da categoría ATS/DUE no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, que foi nomeada persoal estatutario do Insalud da mesma categoría por Resolución do 28 de setembro de 1998 (BOE nº 247, do 15 de outubro), e por tal motivo excluída do proceso selectivo, pretende a súa inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 16 de maio de 2001.
Valeriano Martínez García
Director xeral da División de Recursos Humanos